BANPU บวก2% รับผลดีราคาถ่านหินนิวไฮรอบ20เดือน โบรกฯเคาะเป้า26.75บ. ลุ้นกำไรปีนี้โตแกร่ง
BANPU บวก 2% รับผลดีราคาถ่านหินนิวไฮรอบ 20 เดือน โบรกฯ เคาะเป้า 26.75 บ. ลุ้นกำไรปีนี้โตแกร่ง-อัพไซด์พุ่งปรี๊ด ล่าสุด ณ เวลา 10.37 น. อยู่ที่ 20.30 บาท บวก 0.40 บาท หรือ 2.01% สูงสุดที่ 20.40 บาท ต่ำสุดที่ 20.10 บาท ด้วยมูลค่าซื้อขาย 660.30 ล้านบาท
17 ส.ค. 2561

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU ล่าสุด ณ เวลา 10.37 น. อยู่ที่ 20.30 บาท บวก 0.40 บาท หรือ 2.01% สูงสุดที่ 20.40 บาท ต่ำสุดที่ 20.10 บาท ด้วยมูลค่าซื้อขาย 660.30 ล้านบาท

โดย บล.เออีซี ระบุในบทวิเคราะห์ แนะนำ “ซื้อ” หุ้น BANPU ให้ราคาเป้าหมาย 26.75 บาท โดยปี61 คาดกำไรโต 24% เทียบจากปีก่อน หนุนด้วยเป้ารายได้ปีนี้เติบโต 25% เทียบจากปีก่อน จากราคาขายถ่านหินของบริษัทที่จะเพิ่มขึ้นในปีนี้ เพราะอานิสงส์บวกจากราคาถ่านหิน New Castle พุ่งเหนือระดับ 118 ดอลลาร์ต่อตัน ซึ่งเป็นการปรับตัวสูงสุดในรอบ 20 เดือน
ทั้งนี้จากราคาหุ้นล่าสุดที่ระดับ 20.30 บาท ส่งผลให้ยังมีอัพไซด์จากราคาเป้าหมาย 26.75 บาท อยู่ 31.77%